**BAJKA O RIBARU**

Nekada davno živeo je jedan stari usamljeni ribar. Bio je suv, mršav, vredan čovek, tamne grube kože, od jakog sunca i olujnih vetrova.

Prsti su mu bili prepuni ožiljaka od oštrih udica i pletenja mreža.

Oči su mu se krile ispod gustih obrva, nije gasio lulu. Samo mu je mačka popunjavala samoću.

Dugo se ovom vrednom čoveku divio bog vetra Stribog. Kakav god da bi olujni vetar poslao na široku zamućenu reku, ribar bi vešto okretao svoj mali čamac i grčevito čuvao skromni ulov. Dugo se Stribog divio njegovoj upornosti, sve do jednog dana, Stribogovi unučići jaki vetrovi poslali su ribarsku barku na oštro kamenje. Trošne daske starog čamca primile su previše jak udarac, pa je mali čamac počeo da tone u muljevitu reku.

„Nije zaslužio ovo ovaj vredni ribar, moji unuci su se previše razigrali“ pomislio je Stribog.

„Nećeš me poraziti alahuko!!“ viknu prkosno ribar, pokušavajući da još jednom spase svoj ulov, ali ovaj put bilo je kasno za čamac, tonuo je.

„Ne smem ovo dozvoliti!“pomisli Stribog i zamahne svojim krilima pa pozove svoje unučiće i naredi im da čamac doduvaju do obale i pomognu ribaru.

Kada se probudio promrzli ribar u svom čamcu prepozna poznat ambijent ispred svoje kuće.

Nikada mu nije bilo jasno kako se našao sa prave strane reke, ali od tada je slavio i poštovao boga vetra i njegove unuke, a Stribog je još dugo umeo da proviri u trošnu kuću i ugasi sveću ribaru blagim povetarcem, čisto da ga pozdravi.

*Na ovu bajku koju sam napisala inspirisala me priča o Stribogu iz knjige „Kaljavi konj“ Vesne Aleksić.*

*U bajci sam koristila lik boga Striboga i njegovih unučića.*

Lena Dimitrijević VI2